Romina Kuko

Romina Kuko (lindur më 19 prill 1984) është një politikane shqiptare, e cila ka shërbyer si Zëvendësministre e Punëve të Brendshme nga tetori i vitit 2017 deri në shtator 2025. Që nga shtatori i vitit 2025, ajo është deputete e Kuvendit të Shqipërisë, duke përfaqësuar Qarkun e Korçës.

 Arsimimi 
Kuko ka përfunduar studimet bachelor për paikologji në Universitetin e Sheffield-it. Ajo zotëron një diplomë Master Shkencor në Marrëdhënie Ndërkombëtare dhe Diplomaci. Gjithashtu, ajo ka ndjekur programe të specializuara pranë Shkollës së Studimeve Politike të Këshillit të Europës, Zyrës së OSBE-së për Institucionet Demokratike dhe të Drejtat e Njeriut (ODIHR), Qendra e Gjenevës për Kontrollin Demokratik të Forcave të Armatosura (DCAF), si dhe në Akademinë e Mbrojtjes së Mbretërisë së Bashkuar.

 Karriera 
Kuko e nisi karrierën e saj në vitin 2006 në Ministrinë e Mbrojtjes së Shqipërisë, duke punuar në Drejtorinë e Integrimit Euroatlantik si specialiste për Europën Qendrore dhe Juglindore.

Që nga viti 2010, ajo ka punuar në Departamentin e Bashkëpunimit për Sigurinë në Prezencën e OSBE-së në Shqipëri, duke menaxhuar projekte në lidhje me dhunën në familje, policimin në komunitet, si dhe zbatimin e Rezolutës 1325 të Këshillit të Sigurimit të OKB-së mbi çështjet gjinore në sektorin e sigurisë.

Ajo shërbeu si Zëvendësministre e Punëve të Brendshme nga tetori 2017 deri në maj 2025. Në vitin 2025, ajo u zgjodh deputete në Kuvendin e Shqipërisë për Qarkun e Korçës.

Që nga qershori i vitit 2023, Kuko është zgjedhur Kryetare e Këshillit Bashkiak të Tiranës.

 Referime 

Kategoria:1984
Kategoria:Njerëz nga Korça
Kategoria:Politikanë shqiptarë
Kategoria:Deputetë të Kuvendit të Shqipërisë
Kategoria:Politikanë nga Tirana